ايمى نمر

**إيمى نمر** (اتولدت 1898م، اتوفت 1974م) Amy Nimr والمعروفة كمان باسم **إيمى سمارت**،هى فنانة مصرية المولد وكاتبة وراعية للفنون. واشتهرت ايمى كمان بارتباطها بمجموعة الحرية والفنون اللى تتخذ من القاهرة مقر لها.
## الحياة المبكرة والتعليم
اتولدت إيمى نمر فى القاهرة لعيلة من الطبقة العليا. يذكر سجل ميلادها الرسمى أنها اتولدت سنة 1907م لكن يعتقد الكثيرون أنه من المرجح أنها اتولدت فى 9 اغسطس 1898م. و رغم حملها للجنسية المصرية، لكن والدة إيمى إلين إينود كانت تحمل الجنسية البريطانية والفرنسية والنمساوية، و كان والدها فارس نمر من أصل لبنانى سوري. كان والدها قطب إعلامى مشهور أسس مع شريكه سنة 1879م *مجلة المقتطف العلمية والأدبية.* و بعد كده من سنة 1889م بعد انتقالهملمصر من بيروت، أسسوا جورنال ''المقطم'' المسائية*.*
تلقت إيمى تعليم غربى فى الغالب. و أمضت وقتها بين مصر وفرنسا وانجلترا.دخلت كلية شلتنهام للستات بعدين دخلت بعدين بمدرسة سليد للفنون الجميلة فى لندن من سنة 1916م لسنة 1920م. و دخلت كمان فى ورشة عمل الرسام والتر سيكرت.
## حياتها الفنيه
انطلقت مسيرة ايمى نمر الفنية فى أوروبا. عرضت أعمالها لأول مرة فى باريس فى صالون الخريف (بالفرنسيه: Salon d'Automne) سنة 1925 و أقامت معرضها الفردى الاولانى فى معرض بيرنايم جون (بالفرنسية:Bernheim-Jeune) بعد سنه فى سنة 1926. ذاع صيتها فى مصر من فى الكتير من المعارض العامة فى صالون القاهرة السنوى اللى ابتدا فى أوائل التلاتينات. ويُقال إن أعمالها لفتت انتباه الرسام محمود سعيد واحد من أبرز شخصيات الفن المصرى الحديث، وجان موسكاتيلى واحد من الأعضاء المؤسسين لمجموعة الفن والحرية.
كمان كتب الكاتب أحمد راسم، و هو كان ابن عم محمود سعيد، كتاب قصير عنها. وعرضت أعمالها بين 1930 و 1935 فى معرض وارن فى لندن، ومعرض فيجنون فى باريس، وقاعة قصر الدوبارة فى القاهرة. بقت ايمى على دراية بالسريالية خلا فترة وجودها فى أوروبا، وعرضت عروض سريالية مع فنانين زى باربرا هيبورث وروبرت ميدلي. ولما رجعتلمصر فى تلاتينات القرن العشرين، انضمتلمجموعة الفن السريالى والحرية واتجوزت من والتر سمارت، و هو مسؤول بريطانى رفيع المستوى وعالم معروف فى اللغتين العربية والفارسية". لعبت هيا وزوجها دور مهم فى المراحل الاولانىى من انشاء جمعية الفن والحرية. فتتحوا بيتهم فى الزمالك لأعضاء ا ، وعرّفوهم الجمعية، وعرفوهم على الاتجاهات الفكرية اللى انبثقت من دايرة هنرى ميللر فى فيلا سورات، واللى تعرفت عليها لما كانت تعيش فى باريس فى واحد من استوديوهاتهم. كمان استضافت صالونات فى بيتها للفنانين لعرض أعمالهم وساعدت الكتير منهم مالى.
صورت لوحاتها المبكرة (ما قبل الفن والحرية) جوانب من الحياة كانت بالخصوص بمصر وقت استخدام التقنيات الأوروبية التقليدية زى طريقة توزيع الضوء و الصورة. تألفت الكتير من لوحاتها المبكرة من صور النوبيين والبدو لما زارت صعيد مصر وصور عريانه لستات من النوبة والسودان وافريقيا جنوب الصحراء. كما أنها رسمت صور ثابتة ومشاهد دينية وصور للجالية اليهودية فى مصر. تغير أسلوبها فى نص الأربعينيات لما اتعرضت فى سنة 1943م لتجربة مؤلمة، ففى وقت نزهة فى صحراء سقاره مع زوجها وابنها ميكي، اتقتل ابنها بلغم أرضي. أخذت استراحة من الرسم لفترة، لكن لما رجعت إليه، كانت لوحاتها تتكون من جثث وهياكل عظمية و أجساد مشوهة. ممكن كان ده رداً على تداعيات الحرب العالميه الثانيه وكمان آثار العنف الاستعمارى البريطانى فى مصر. وعرضت دى الأعمال المظلمة والسريالية اوى فى نص الأربعينيات من القرن العشرين فى معرض الفن المستقل اللى حظى بمدح كبير. وكتبت فى سنة 1945 نقد أدبى للشاعر اليونانى المولود فى الإسكندرية، قسطنطين كفافيس لمجلة شعر الحرب السريالية بعنوان *المناظر الطبيعية* اللى بدأها الكاتب لورانس دوريل وروبن فيدين أستاذ اللغة الإنجليزية بجامعة القاهرة*.* كانت ايمى الفنانة السريالية المصرية الوحيدة اللى ساهمت فى المجلة.
بعد الثورة المصرية سنة 1952م، المعروفة باسم حركة الظباط الاحرار، والعدوان الثلاثى فى سنة 1956 وصعود القومية المصرية، اضطرت ايمى نمر وزوجهامثل الكتير من المنادين بالفن والحرية التانيين لمغادرة مصر. استقر الاثنان فى باريس بقيت لبقية حياتها. وفى الخمسينيات من القرن العشرين، بقا عمل نمر تجريدى زى زميلها رمسيس يونان. أُقيم معرضها الأخير المعروف فى معرض دو مارينيان فى باريس سنة 1961م. وتوفيت فى 24 يناير 1974م فى باريس.
تم تكريم سيرتها الذاتية و أعمالها فى الكتير من المعارض المصرية زى *معرض الفن المصرى فى عشرينيات القرن العشرين،* و*جاليرى أرت توكس فى معرض تاء مربوطة*، و غيرها من المعارض.
## مصادر

تصنيف:فنانات مصريات
تصنيف:فنانات مصريات فى القرن 20
تصنيف:فنانين من القاهره
تصنيف:كاتبات مصريات
تصنيف:مصريين من اصل سورى
تصنيف:مصريين من اصل لبنانى
تصنيف:مهاجرون مصريين الى فرنسا
تصنيف:مواليد 1898
تصنيف:وفيات 1974
تصنيف:مواليد فى القاهره
تصنيف:وفيات فى باريس